שלומי קשור בחוט אל שלומך
שְׁלוֹמִי קָשׁוּר בְּחוּט אֶל שְׁלוֹמְךָ. ; קָשׁוּר בְּחוּט אֶל שְׁלוֹמְךָ. ; וְהַחַגִּים הָאֲהוּבִים וּתְקוּפוֹת הַשָּׁנָה הַנִּפְלָאוֹת ; עִם אוֹצַר הָרֵיחוֹת, הַפְּרָחִים, ; הַפְּרִי, הֶעָלִים וְהָרוּחוֹת, ; וְעִם הָעֲרָפֶל וְהַמָּטָר, ; הַשֶּׁלֶג הַפִּתְאֹמִי והַטַּל ; תְלוּיִים עַל חוּט הַכְּמִיהָה. ; אֲנִי וְאַתָּה וְהַשַּׁבָּת. ; אֲנִי וְאַתָּה וְחַיֵּינוּ בַּגִּלְגּוּל הַקּוֹדֵם. ; אֲנִי וְאַתָּה וְהַשֶּׁקֶר. ; וְהַפַּחַד. וְהַקְּרָעִים. ; וּבוֹרֵא הַשָּׁמַיִם שֶׁאֵין לָהֶם חוֹף. ; שְׁלוֹמִי קָשׁוּר בְּחוּט אֶל שְׁלוֹמְךָ. ; קָשׁוּר בְּחוּט אֶל שְׁלוֹמְךָ. ; אֲנִי וְאַתָּה ; וְהַחִידָה. ; אֲנִי וְאַתָּה ; וְהַמָּוֶת. ; שְׁלוֹמִי קָשׁוּר בְּחוּט אֶל שְׁלוֹמְךָ. ; קָשׁוּר בְּחוּט אֶל שְׁלוֹמְךָ.; 